Deryaya Navîn a Amerîkayê

**Deryaya Navîn a Amerîkayê** deryayeke mezin ê li rojavayê Okyanûsa Atlantîk e ku di heman demê de Deryaya Karîbê û Kendava Meksîkê vedigire. Navê Deryaya Navên a Amerîkayê ji aliyê okyanûsnasên alman ve hatiye bikar anîn lê heya roja îro ji aliyê rêxistina hîdrografiya navneteweyî (USGS) û ji aliyê saziyên din ên hîdrolojîk ên navneteweyî ve nehatiye nas kirin. Rûbera deryayê 4.354 milyon km² ye û kûrahiya navînî ya deryayê 2.216 mêtre ye.

Derya ji hewzeyên avên wekê Hewza Meksîkê, Xeta Kaymanê, Hewza Yukatanê, Hewza Kolombiyayê, Hewza Venezuelayê û Hewza Grenadayê pêk hatiye.

Deryaya Navîn a Amerîkayê wekê yek ji deryayên marjînal ên okyanûsan hatiye hesibandin. Ji xeynî gelek giravên biçûk, komên giravên mezin û biçûk û giravên piçûk, giravên mezin ên Kûbayê ku li Kendava Meksîkê û Karayîban e, Jamaîka, Hîspanyola û Porto Rîko vedihewîne. Hemî ev girav di nav giravên rojavayê Hindî de ne ku Deryaya Navîn a Amerîkayê ji Okyanûsa Atlantîkê vediqetîne.

## Erdnîgarî
### Derya di Deryaya Navîn a Amerîkayê da
Deryaya Karîbê li başûrê rojhilat û Kendava Meksîkê li bakurê rojava percên Deryaya Navîn a Amerîkayê ne. Deryaya Navîn a Amerîkayê li navberê Amerîkaya Bakur û Amerîkaya Başûr e. Di Kendava Meksîkê da hên ev kendav/rêk hene: Bahía de Campeche, Rêka Florîdayê û Kendavê Gonâve. Di Deryaya Karîbê da ev kendav hene: Golfo de Batabanó, Kendava Darién, Kendava Hondûrasê û Kendava Venezuelayê. Hên jî di vê deryayê da deryakeke din jî heye: Deryaya Marakaîboyê.

### Dewlet
Ev dewlet digên Deryaya Navîn a Amerîkayê:
* DYA - Kendava Meksîkê
* Bahamas - di bakurê rojhilatê Okyanûsa Atlantîk digê Deryaya Karîbê
* Kûba - Kendava Meksîkê û Karîbîk
* Giravên Kaymanê (Brîtanya) - Deryaya Karîbê
* Jamaîka - Deryaya Karîbê
* Haîtî - Deryaya Karîbê
* Komara Domînîk - Deryaya Karîbê
* Porto Rîko (DYE) - Deryaya Karîbê
* Giravên Vîrjîn ên Dewletên Yekbûyî yên Amerîkayê (DYA) - Deryaya Karîbê
* Giravên Vîrjîn ên Brîtanyayê (Brîtanya) - Deryaya Karîbê
* Anguilla (Brîtanya) - Deryaya Karîbê
* Saint Kitts û Nevîs - Deryaya Karîbê
* Antigûa û Berbûda - Deryaya Karîbê
* Montserrat (Brîtanya) - Deryaya Karîbê
* Guadeloupe (Fransa) - Deryaya Karîbê
* Domînîk - Deryaya Karîbê
* Martînîk (Fransa) - Deryaya Karîbê
* Saint Lucia - Deryaya Karîbê
* Saint Vincent û Giravên Grenadîn - Deryaya Karîbê
* Barbados - di bakurê rojhilatê Okyanûsa Atlantîk digê Deryaya Karîbê
* Grenada - Deryaya Karîbîk
* Giravên Turks û Kaykosê (Brîtanya) - (di bakurê rojhilatê Okyanûsa Atlantîk digê Deryaya Karîbê)
* Venezuela - Deryaya Karîbê
* Antilên Holendî (Holenda) - Deryaya Karîbê
* Arûba (Holand) - Deryaya Karîbê
* Kolûmbiya - Deryaya Karîbê
* Panama - Deryaya Karîbê
* Kosta Rîka - Deryaya Karîbê
* Nîkaragua - Deryaya Karîbê
* Hondûras - Deryaya Karîbê
* Guatemala - Deryaya Karîbê
* Belîze - Deryaya Karîbê
* Meksîk - Deryaya Karîbê û Kendava Meksîkê

### Rêk, pasaj û kanal
Di Deryaya Navîn a Amerîkayê da pir rêkên, kanalên û pasajên avê hene: Rêka Florîdayê, Pasaja Bêh (*Paso de los Vientos*), Pasaja Mona (*Canal de la Mona*), Pasaja Anegada, Pasaja Gûadêlûpê, Pasaja Domînîka, Pasaja Martînîkê, Kanala Saint Lucia û Pasaja Saint Vincent. Rêka Yucatánê Kendavê Meksîkê digîne Karîbîk. Bi Kanala Panama mera digê Okyanûsa Mezin.

## Çavkanî

## Girêdanên derve

Navîn a Amerîkayê